text: [{"text_idx": "#000001", "text": "Bo\u0301kaframl\u00f8ga um fl\u00f8gg og Magnus Heinason"}, {"text_idx": "#000002", "text": "Ty\u0301skv\u00f8ldi\u00f0 ver\u00f0a tv\u00e6r upprunab\u00f8kur lagdar fram. Eina um heimsins fl\u00f8gg og eina um Magnus Heinason"}, {"text_idx": "#000003", "text": "Ty\u0301skv\u00f8ldi\u00f0 kl. 19.30 ver\u00f0ur forkunnug bo\u0301kaframl\u00f8gu a\u0301 Reinsari\u0301num i\u0301 To\u0301rsg\u00f8tu i\u0301 Havn vi\u00f0 tveimum upprunaf\u00f8royskum faktabo\u0301kum til b\u00f8rn."}, {"text_idx": "#000004", "text": "Talan er um \u201cMagnus Heinason \u2013 hetja ella brotsma\u00f0ur\u201d, sum Pa\u0301ll Nols\u00f8e hevur skriva\u00f0, og Jo\u0301annes Lamhauge hevur myndpry\u0301tt, og \u201cS\u00f8gur um fl\u00f8gg\u201d, sum Beinta E. Danielsen hevur skriva\u00f0."}, {"text_idx": "#000007", "text": "Visti tu\u0301, at f\u00f8royska flaggi\u00f0, Merki\u00f0, fyrstu ti\u0301\u00f0ina var\u00f0 kalla\u00f0 \u201dstudentaflaggi\u00f0\u201d? At summi lond velja at vi\u0301sa ein part av si\u0301ni mentan, s\u00f8gu og si\u00f0venju i\u0301 flagginum? At eitt land i\u0301 heiminum hevur tvey fl\u00f8gg at skifta i\u0301millum i\u0301 fri\u00f0arti\u0301\u00f0 og kri\u0301gsti\u0301\u00f0? At eitt flagg hevur ein lit, sum eingin annar hevur? Og at heimsins st\u00f8rsti hja\u0301lparfelagsskapur, Rey\u00f0i Krossur, hevur try\u0301 ymisk ey\u00f0kennismerki?"}, {"text_idx": "#000009", "text": "Magnus Heinason \u2013 hetja ella brotsma\u00f0ur"}, {"text_idx": "#000010", "text": "I\u0301 mong hundra\u00f0 a\u0301r var hann hildin at vera ein hetja, men var hann ta\u00f0? Si\u0301\u00f0an dagarnar hja\u0301 Magnusi Heinason hava fo\u0301lk veri\u00f0 ymisk a\u0301 ma\u0301li um hann. Var Magnus Heinason ein hetja, sum fekk ein o\u0301r\u00e6ttvi\u0301san dey\u00f0a, ella ein brotsma\u00f0ur, sum fekk revsingina, hann hev\u00f0i uppibori\u00f0?"}, {"text_idx": "#000011", "text": "Magnus Heinason vaks upp i\u0301 F\u00f8royum i\u0301 16. \u00f8ld. Hann var \u00e6vinty\u0301rari og sjo\u0301garpur og kendur vi\u0301\u00f0a um i\u0301 Nor\u00f0urlondum og Evropa fyri at stri\u0301\u00f0ast i\u0301mo\u0301ti sjo\u0301r\u00e6narum, men ikki minst fyri at vera o\u0301gvuliga djarvur og snildur."}, {"text_idx": "#000012", "text": "I\u0301 F\u00f8royum minnast vit fyrst og fremst Magnus Heinason fyri, hvussu hann basti sjo\u0301r\u00e6narum, sum herja\u00f0u i\u0301 F\u00f8royum, og fyri at hann bygdi fyrsta skansan i\u0301 Havn."}]